NaiveNeuron/SloPal huggingface dataset:
Hrnčiar, Andrej, podpredseda NR SR (2018-06-12):
Tri faktické poznámky. Nech sa páči, pani poslankyňa Grausová.
Figeľ, Ján, podpredseda NR SR (2013-02-07):
Ďakujem pekne. Ďalšou interpeláciou v poradí je interpelácia od Mikuláša Hubu. Nech sa páči.
P. Hrušovský, podpredseda NR SR: (2002-05-16):
Nech sa páči, pani poslankyňa, máte slovo.
Mazurek, Milan, poslanec NR SR (2021-06-17):
Ďakujem pekne kolegom. Ja by som chcel pána ministra ešte teda poprosiť, ak teda predpokladá alebo ak to, čo je v dôvodovej správe, je pravda, že tu dochádza k systematickému chybnému zaraďovaniu detí z osád do špeciálnych škôl, na základe akých podkladov tieto informácie získal. Z čoho konkrétne vychádzajú tieto skutočnosti, lebo tam to nie je spomenuté, aký prieskum, aká informácia, správa štátnej školskej inšpekcie, skrátka relevantného akreditovaného nejakého orgánu, ktorý sa môže k týmto veciam zodpovedne vyjadriť, aby sme vedeli zhodnotiť, že na základe čoho vlastne oni k tomu dospeli, pretože z tohto pohľadu alebo v tejto chvíli je podľa môjho názoru, víťazí ideológia nad pravdou a nad faktmi. Skrátka zakrývajú si vládni poslanci a ministri oči a chcú, aby niečo bolo tak, ako si to prajú, ale nevedia akceptovať skutočnosť takú, aká je. Ono totiž táto ich ideológia, ako v tomto prípade vychádza z toho predpokladu, že keď zoberiete ľudí z týchto osád a dáte ich niekde do stredu ulice medzi ostatok, zvyšok populácie, že to bude mať na nich nejaký zázračný, dobrý, pozitívny vplyv a že títo ľudia sa prispôsobia. Hej, taký nejaký sociálny experiment ako LUNIK 9. Vidíme v konečnom dôsledku výsledok. Toto ale, pán minister, nefunguje. V nejakých pár výnimkách určite áno, ale funguje to presne naopak, funguje to v tom princípe, že tá skupinka, ktorá nerešpektovala nejaké základné práva a hodnoty, v podstate zákony, začne terorizovať ten zvyšok a ten sa začne presúvať a bude to mať taký efekt, že deti z tých normálnych, slušných rodín, kde sa tí rodičia starajú o nich bez ohľadu na to, znovu, akú majú farbu, národnosť, vyznanie, že títo rodičia začnú tie deti dávať zo škôl preč, presúvať ich do iných škôl a tieto deti tak budú v podstate trestané za to, že ste im do škôl nasadili zvyšok detí zo špeciálnych základných škôl.
Jurinová, Erika, podpredsedníčka NR SR (2013-10-16):
Ďakujem. Pani spravodajkyňa, chcete záverečné slovo? (Reakcia spravodajkyne.) Ďakujem. Prerušujem rokovanie o tomto bode programu. A krátka prestávka nasleduje do začiatku hlasovania. (Prestávka.) (Po prestávke.)
Jarjabek, Dušan, poslanec NR SR (2011-07-12):
Ďakujem za slovo, pán predseda. Pán poslanec Ondruš, no naozaj, trafil si absolútne klinec po hlavičke. O tomto svedčí aj to množstvo tých faktických, takzvaných kaníkovských faktických poznámok, ktoré sú tuná v tomto parlamente už teraz. Naozaj, ja si myslím, že toto, čo si tuná povedal, bolo veľmi dôstojné tejto debate. I preto, lebo bol to taký dôstojný záver skutočne toho všetkého, čo sa točí okolo, okolo tohto paškvilu, ktorý by sa chcel volať Zákonník práce,. Svedčia o tom, svedčí o tom hlavne ten argument, ktorý si povedal, že ďaleko viacej návrhov k tomuto Zákonníku práce podala koalícia ako opozícia. No a celkom na záver, pán predseda Národnej rady, ja by som vás chcel veľmi pekne poprosiť, zožeňte už nejaký, čo by len maličký gastrolístok všetkým tým pánom poslancom, ktorí ho nemajú, no a takýmto spôsobom vlastne stále živia tento pseudoproblém, ktorý sa volá gastrolístky. Naozaj, zožeňte aspoň pánovi poslancovi Galbavému jeden malý gastrolístok, keby sa dalo.
P. Paška, predseda NR SR: (2007-07-02):
Vážení kolegovia, vážené kolegyne, otváram deviaty rokovací deň 11. schôdze Národnej rady Slovenskej republiky. O ospravedlnenie svojej neúčasti na dnešnom rokovacom dni písomne požiadali páni poslanci Bauer, Miššík, Prokopovič, pani poslankyňa Sániová, pán poslanec Urbáni a pani poslankyňa Vášáryová. Ešte predtým ako budeme pokračovať v rokovaní 11. schôdze druhým čítaním o bode programu, dovolím si poďakovať všetkým kolegyniam nielen slovne, ale aj ružou, ktorú ste dostali do lavice, za prvý polrok spolupráce. Predpokladám, že dnes, zajtra ukončíme program 11. schôdze a tým aj prácu v prvom polroku. A predtým kým sa rozídete na zaslúžené dovolenky, som si dovolil tento symbol mojej úcty a priazne, kolegyne. No a k pánom som dlho rozmýšľal, či by bolo vhodné radšej niečo iné. Ale vzhľadom na to, že by si to médiá mohli vysvetľovať rôzne, vaše lavice, páni, zostali prázdne. Cez to všetko aj vám chcem poďakovať za spoluprácu v prvom polroku. A teraz už budeme pokračovať v rokovaní 11. schôdze druhým čítaním o vládnom  návrhu zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a ktorým sa menia a dopĺňajú niektoré zákony . Je to tlač 279. Spoločná správa výborov je tlač 279a. Prosím teraz pani ministerku práce, sociálnych vecí a rodiny Slovenskej republiky Vierku  Tomanovú, aby odôvodnila vládny návrh zákona.
Zmajkovičová, Renáta, podpredsedníčka NR SR (2012-07-27):
Faktické poznámky na vystúpenie pána poslanca Hudackého nie sú. Uzatváram možnosť faktických poznámok. Pán poslanec bol posledný, ktorý vystúpil v rozprave. Vyhlasujem rozpravu za skončenú. Pán minister, chcete zaujať stanovisko? Nech sa páči.
Pellegrini, Peter, predseda NR SR (2015-02-12):
Panie poslankyne, páni poslanci, chcem vás požiadať, aby ste ešte všetci využili svoje právo hlasovať, pretože o chvíľku hlasovanie ukončím. Len pre informáciu poviem k tlači 1392, pretože mnohí ste evidovali na tabuli prihlásených do rozpravy, ste tak evidovali len pána poslanca Uhliarika, ale to bolo len zverejnenie z písomne prihlásených za kluby, sú ďalej ešte písomne prihlásení do rozpravy aj pán poslanec Lipšic, Matovič, Novotný a Kollár. Tak len pre informáciu dodám, že ešte po pánovi Uhliarikovi sú ďalší štyria písomne prihlásení do rozpravy k tomuto bodu,. lebo na tabuli svieti len pán poslanec Uhliarik, tak aby ste neboli príliš optimistickí. (Prestávka.) (Po prestávke.)
Bublavý, Dušan, poslanec NR SR (2011-05-27):
Vážený pán predsedajúci, vážené kolegyne, kolegovia, návrh zákona, ktorý máme na stole, je jeden z dôležitých zákonov, ktorý samospráva potrebuje ako soľ. Všetci veľmi dobre vieme, že na samosprávu sa valí jedna finančná záťaž za druhou. V spoločnosti hovoríme o veľkom šetrení a prijímajú sa opatrenia, ktoré majú naplniť štátny rozpočet. No naplniť rozpočet tým, že uberieme obciam a mestám, je cesta zlá. Deficit hospodárenia by mal byť eliminovaný z príjmu z prenájmu a predaja majetku. Paradoxne tento príjem je zaťažený daňou z príjmu, tým sa zníži reálny príjem obcí. Už tu je zlé, že deficit rozpočtu obcí musia obce eliminovať zvyšovaním z ceny prenájmu. Táto skutočnosť má vplyv, že už na podnikateľské prostredie, teda má vplyv na vytváranie aj pracovných miest, tak na celkovú životnú úroveň občanov dotknutej obce alebo mesta. Prijatím zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, aspoň čiastočne eliminujeme záťaž, ktorú musia obce a mestá znášať v súčasnosti. Či už to bolo zvýšením DPH-čky, sociálnych zákonov, školským zákonov, ba aj jazykovým zákonom i ďalšími mnohými prenesenými kompetenciami, ktoré sú bez finančného krytia... (Prerušenie vystúpenia predsedajúcim.)
Paška, Pavol, predseda NR SR (2013-09-03):
(Hlasovanie.) 143 prítomných, 82 za, 60 sa zdržalo, 1 nehlasoval. Návrh sme postúpili do druhého čítania.
Grendel, Gábor, podpredseda NR SR (2021-06-22):
Prezentujme sa a hlasujme o pozmeňujúcom návrhu pani Záborskej. (Hlasovanie.) Prítomných 131 poslancov, za 83, proti 21, zdržalo sa 26, nehlasoval 1. Pozmeňujúci návrh pani poslankyne Záborskej sme takisto schválili.
Danko, Andrej, predseda NR SR (2019-02-05):
Prosím, prezentujme sa, hlasujeme. (Hlasovanie.) Prítomných 137, za 87, proti 9, zdržalo sa 40, nehlasoval 1. Konštatujem, že sme návrh schválili.
Baláž, Radovan, poslanec NR SR (2018-12-05):
Keďže sme aj tieto body odhlasovali zo spoločnej správy, dajte hlasovať o tom, že uvedený návrh zákona prerokujeme v treťom čítaní ihneď.
M. Číž, podpredseda NR SR: (2008-11-27):
Pani poslankyňa, máte možnosť v rozsahu 2 minút. Máte slovo, zapnite, prosím, mikrofón pani poslankyni Smolkovej.
Hrušovský, Pavol, podpredseda NR SR (2011-03-29):
Hlasujeme, páni poslanci, o návrhu prerokovať zákon v treťom čítaní. (Hlasovanie.) 149 prítomných, 79 za, 68 proti, 2 sa zdržali. Návrh sme schválili. Otváram...
P. Hrušovský, predseda NR SR: (2005-09-22):
Teraz dávam slovo poverenému spravodajcovi pánovi poslancovi Miklušičákovi, aby Národnú radu informoval o stanovisku ústavnoprávneho výboru k predloženému návrhu ústavného zákona. Nech sa páči. J. Miklušičák, poslanec: Vážený pán predseda, vážené panie poslankyne, páni poslanci, vážení prítomní, Ústavnoprávny výbor Národnej rady Slovenskej republiky ma uznesením zo 6. septembra 2005 určil za spravodajcu k návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov (tlač 1282). Podľa § 73 ods. 1 zákona o rokovacom poriadku podávam v druhom čítaní spravodajskú informáciu. Návrh ústavného zákona obsahuje z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Účelom predkladaného poslaneckého návrhu je odstrániť nedostatky, ktoré sa vyskytli pri aplikácii predmetného ústavného zákona. Z obsahu predkladaného zákona a pripojenej dôvodovej správy je zrejmé, že návrh ústavného zákona je v súlade s Ústavou Slovenskej republiky, ústavnými zákonmi, zákonmi a medzinárodnými zmluvami, ktorými je Slovenská republika viazaná. Nemá dosah na štátny rozpočet a nevyplývajú z nej nároky na pracovné sily a organizačné zabezpečenie. Osobitná časť dôvodovej správy obsahuje odôvodnenie jednotlivých ustanovení návrhu ústavného zákona. Doložka zlučiteľnosti návrhu zákona s právom Európskej únie spĺňa náležitosti určené v čl. 3 legislatívnych pravidiel tvorby zákonov. V práve Európskej únie nie je problematika návrhu ústavného zákona upravená. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku prerokuje uvedený návrh ústavného zákona v druhom čítaní. V súlade s rozhodnutím predsedu Národnej rady Slovenskej republiky č. 1298 z 30. augusta 2005 podľa § 74 rokovacieho poriadku Národnej rady Slovenskej republiky navrhujem, aby návrh ústavného zákona prerokovali výbory Národnej rady Slovenskej republiky: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu, Výbor Národnej rady Slovenskej republiky pre ľudské práva, národnosti a postavenie žien a Výbor Národnej rady Slovenskej republiky pre nezlučiteľnosť funkcií. Za gestorský výbor navrhujem Ústavnoprávny výbor Národnej rady Slovenskej republiky a odporúčam, aby výbory predmetný návrh ústavného zákona prerokovali v druhom čítaní do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Pán predseda, prosím, otvorte rozpravu.
Mičovský, Ján, poslanec NR SR (2015-10-02):
Ďakujem za slovo. No zadunelo tu doslova číslo, ktoré musí znepokojiť každého. To slovo tu ťažko dopadlo a ja si myslím, že je hrozné, 20 % detí podľa štatistiky, možno je plus-mínus, ale 20 % detí je sexuálne zneužívaných. Keby niekto povedal 0,2 %, tak hovorím, no je tu problém, ale ak tu existuje štatistika, ktorá hovorí o 20 %, tak si myslím, že to je údaj, ktorý nás musí viac ako znepokojiť. Je to niečo strašné. A ak teraz sa tu predkladá návrh, aby neboli takéto delikty na deťoch, sexuálne delikty premlčané, tak je to veľmi správne a potrebné, pretože tak, ako ste to zdôvodňovali tu všetci vo vystúpeniach, je naproste jasné, že tam existuje súvislosť, že človek, ktorý chodí pomedzi nás, musí to byť množstvo ľudí relatívne, ktorí sa dopúšťajú týchto deliktov, tak možno tak tajne dúfajú, že vo chvíli, keď už si to tie postihnuté a ničené deti uvedomia, tak už bude neskoro. Ja neviem, čo sa odohráva v hlavách týchto delikventov, ale možno je tam taká pre nich, poviem to „iskrička nádeje“, že vlastne sa na to nikdy nepríde, lebo tie deti, keď vyrastú, už bude všetko zabudnuté. Myslím si, že to, čo navrhujete, je veľmi správne, aj keď to asi nebude riešenie tohto problému, ale je to príspevok, ktorý si nemôžeme dovoliť nevšimnúť a nepodporiť. Ďakujem.
P. Hrušovský, predseda NR SR: (2003-04-09):
(Hlasovanie.) Prítomných je 137 poslancov, za návrh 135, nehlasovali 2. Konštatujem, že návrh sme schválili. Tým sme odhlasovali  všetky pripomienky pána prezidenta. Pani predsedníčka výboru navrhuje, aby sme návrh prerokovali  ihneď v treťom  čítaní. Prosím, prezentujme sa a hlasujme. (Hlasovanie.) Prítomných je 138 poslancov, za návrh 79,  proti 24, zdržalo sa 35. Konštatujem, že návrh sme schválili. Pristúpime k tretiemu čítaniu o vrátenom zákone pánom prezidentom na opätovné prerokovanie. Pýtam sa prítomných pánov poslancov, či sa chce niekto prihlásiť  do rozpravy ústne, keďže som nedostal žiadne  písomné prihlášky. Konštatujem, že nie. Vyhlasujem rozpravu o tomto bode programu za skončenú. Prosím pani spoločnú spravodajkyňu, aby uviedla návrh uznesenia na hlasovanie o návrhu zákona ako o celku.
P. Paška, predseda NR SR: (2007-02-06):
Pristúpime k tretiemu čítaniu . Otváram rozpravu v rámci tretieho čítania. Pýtam sa, či sa chce niekto z poslancov prihlásiť do rozpravy. Nie. Vyhlasujem rozpravu za skončenú. Keďže neboli podané žiadne návrhy, pristúpime k hlasovaniu o návrhu zákona ako o celku. Pán spravodajca, môžeme?
Blanár, Juraj, podpredseda NR SR (2021-03-17):
Ďakujem, pán minister. Pán podpredseda, pán spravodajca, máte záujem? Nie je potrebné vystúpiť z vašej strany. Porozumel som tak, že obom vám ďakujem. A, vážené panie poslankyne, páni poslanci, týmto prerušujem rokovanie o tomto bode a zároveň vám oznamujem, že vzhľadom na nedostatok predkladateľov zákonov podľa programu, ako ho máme schválený, ukončujem dnešné rokovanie parlamentu, takže prajem vám pekný večer a budeme pokračovať zajtra o 9.00 hodine. (Prerušenie rokovania o 18.44 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020.) 172
Blanár, Juraj, podpredseda NR SR (2021-12-09):
Pán poslanec, prepáčte, že vás vyrušujem, máme 13.00 hod. a chcem sa vás spýtať, ako dlho ešte máte.
Janíková, Mária, poslankyňa NR SR (2015-11-25):
Prosím, hlasujme o druhom návrhu pani Jurinovej.
Nicholsonová, Lucia, podpredsedníčka NR SR (2016-04-28):
S reakciou na faktické poznámky pán poslanec Simon. Nech sa páči.
Kuriak, Milan, poslanec NR SR (2023-03-22):
Ďakujem za slovo. Podporujem tento návrh zákona, ktorým sa pomôže nielen občanom, podnikateľom, ale aj štátu a štátnemu rozpočtu ušetriť nemalé finančné prostriedky. Nakoľko štát môže z vyčleneného balíka 3,5 miliardy eur vyčlenených na kompenzácii energií ušetriť obrovské financie, lebo nebude, nebude z peňazí všetkých ľudí kompenzovať neprimerané rozdiely gigantom, rozdiely medzi nákupnou cenou a cenou účtovanou konečným odberateľom. Podnikateľom naďalej chodia od dodávateľov horibilné faktúry za energie, ktoré mnohí, ale aj za teplo, ktoré mnohí nezvládajú a nestíhajú platiť, čo obmedzuje až ohrozuje ich podnikateľskú činnosť. Som veľmi rád, že do procesu zvýšenej kontroly dodávateľov a výrobcov energií ale aj tepla sa zapojil aj Národný kontrolný úrad. Podľa, podľa rokovania z minulého týždňa, myslím, že to bolo vo štvrtok, ktorého som sa zúčastnil aj s ďalšími kolegami, s Peťom Kremským a ďalšími, tak tam zaznelo z predsedu NKÚ pána Andrassyho, zaznel prísľub, že bude viac, viac času venovať kontrolám a vyžadovať si viacej podkladov a ako to s tými cenami energií a účtovaním v skutočnosti je. Zrejme tohto rokovania sa zúčastnili aj mnohí ďalší, popri inom aj pán Juris z ÚRSO, boli tam aj zástupcovia, myslím, že aj z ministerstva... (Prerušenie vystúpenia časomerom.)
Mihál, Jozef, poslanec NR SR (2012-05-03):
Pán kolega, závidím ti tvoj optimizmus, pretože opakovane si vyjadril svoju vieru voči vláde, že naplní svoje programové vyhlásenie, čo považujem za trošku zvláštne. Hovoril si tom, že veríš, že táto vláda nebude kradnúť, tak ako to robila prvá vláda Roberta Fica, no to by malo byť úplne automaticky, o tom sa predsa snáď nemusíme baviť a k tomu vyjadrovať. Hovoril si, že veríš, že táto vláda bude znižovať nezamestnanosť. No ja si, naopak, dovolím byť pesimista, pretože v situácii, kedy medzi riadkami alebo aj v nich dokonca v určitých momentoch, čítame v programovom vyhlásení vlády, že vláda chce meniť Zákonník práce, vláda chce zhoršovať podnikateľské prostredie napr. znovuzavedením povinnej pracovnej zdravotnej služby, že vláda chce zvyšovať dane tým, ktorí sú úspešní a ktorí tvrdo pracujú. Tak to sú opatrenia, ktoré určite nepomôžu znižovať nezamestnanosť. Hovoril si, že veríš, že táto vláda nebude prejedať budúcnosť našich detí. No v situácii, kedy medzi riadkami jasne čítame, že táto vláda chce deštruovať druhý dôchodkový pilier, tomu tak určite, pán kolega, nebude. (Potlesk.)
T. Cabaj, podpredseda NR SR: (2009-06-19):
Pokračujeme druhým čítaním o vládnom návrhu zákona o poskytovaní príspevku účastníkom národného boja za oslobodenie a vdovám a vdovcom po týchto osobách a o zmene a doplnení niektorých zákonov . Vládny návrh zákona má parlamentnú tlač 1015, spoločnú správu máme ako tlač 1015a. Prosím teraz pána ministra obrany Slovenskej republiky Jaroslava Bašku, aby vládny návrh odôvodnil.
Hrušovský, Pavol, predseda NR SR (2011-12-01):
Pani Vaľová.
Figeľ, Ján, podpredseda NR SR (2015-02-18):
Nech sa páči, Mikuláš Huba.
F. Mikloško, poslanec: (2010-02-09):
Zabudli ste tiež povedať, že pani poslankyňa Belásová tu sedí už štyri roky tichučko za celkom slušný plat. A keď tu bude sedieť dvadsať rokov ako ja, tak potom môže hovoriť o cintorínoch, cmiteroch,  krematóriách, čo len chce. Pán poslanec Pučík, áno, sedím tu dvadsať rokov. Bol som tu za VPN, KDH, teraz za KDS, ale za dvadsať rokov ma nikto neusvedčil, alebo ma neobvinil z toho, alebo tie strany, v ktorých som bol, z takých finančných škandálov a korupcií ako vašu stranu za tieto štyri roky  nie my, ale predseda vlády SMER-u Robert Fico, zo SMER-u Robert Fico, ktorý je proste vaším koaličným partnerom. Čiže za štyri roky sa dá toho urobiť oveľa viac a väčšie milióny, ako ste mi tu vy vyrátali. Takže nech sa páči.
Hrnčiar, Andrej, podpredseda NR SR (2018-03-13):
Ďakujem. Takže otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pani poslankyňa Vaľová.
A. Belousovová, podpredsedníčka NR SR: (2007-10-25):
Otváram rozpravu. Do rozpravy som nedostala žiadnu písomnú prihlášku. Preto sa chcem opýtať, či sa chce niekto prihlásiť do rozpravy ústne. Ústne sa prihlásila do rozpravy pani poslankyňa Biró. Uzatváram možnosť podania ústnych prihlášok do rozpravy a slovo má pani poslankyňa Biró.
Baláž, Radovan, poslanec NR SR (2018-05-24):
Ďakujem pekne za slovo. Pani ministerka, viem, že ste vo svojej funkcii niečo vyše dva roky a ten odpočet, ktorý ste spravili, bolo tam toľko opatrení na zlepšenie vecí vo vašom rezorte, že niektorí kritici, ktorí sa pred chvíľkou ozvali, by to nestihli ani za dve funkčné obdobia. Ja som rád, že ste sa vrátili aj k tým dôvodom, ktoré sú napísané pod tým návrhom na vaše odvolanie, a išli ste bod po bode. Reálne fakty, aká je skutočnosť a všetko ste vyvrátili do posledného bodu. Mňa len trošku mrzí, že zástupcovia opozície, ktorí sú podpísaní pod týmto návrhom, nie sú všetci v tejto sále. Myslím si, že drvivá väčšina tu nie je. Preto si myslím, že keď budú mať svoje vystúpenia, tak budú znova opakovať tie obvinenia, ktoré ste teraz vyvrátila, ale na to sme si už nejako zvykli, že chcú zažiť svojich desať minúť slávy pred kamerami, povedia si, čo chcú, pán Pčolinský so mnou súhlasí, kýve hlavou, že to tak je. To som rád. (Smiech v sále.) A budeme to musieť jednoducho pretrpieť. Ja viem, že ste silná žena, sme Slovenská národná strana, stojí za vami, takže nemajte žiadnu obavu. A mňa trošku prekvapilo aj to, že opozícia pomocou výborov, ktorými sú členmi, že vôbec nie sú iniciátormi poslaneckých prieskumov, či už na vašom ministerstve, alebo vami podriadených organizácií, a to je tá reálna kontrola opozície, ísť na miesto a zisťovať relevantné fakty, tak ako to naozaj je. Nie ako niekto niečo napíše a berú to automaticky za fakt. Preto aj tie dôvody, ktoré sú uvedené v tom návrhu, je iba kopa informácií, ktoré sú poprekrúcané, účelovo pospájané. Ja by som ešte poslednú vec vypichol, a to k strane SaS, a sama ste to zdôraznila, tá dvojitá kvalita potravín, že to nie je žiadny hoax, ako nás sa SaS snaží presvedčiť, ale je to reálny fakt, ktorý rieši Európska komisia... (Prerušenie vystúpenia časomerom.)
Hrnčiar, Andrej, podpredseda NR SR (2018-10-17):
Ďakujem. Takže tri faktické poznámky. Nech sa páči, pán poslanec Mihál.
Hlina, Alojz, poslanec NR SR (2015-12-04):
No, ďakujem veľmi pekne. Poslanecký klub KDH má teraz klub. Poprosím vás, ticho, aby ste boli. Chcem naozaj, poprosím vás, ticho, dobre? Poslanecký klub KDH má teraz zasadnutie v inej miestnosti. Predpokladám, keď skončia, sem prídu. Určite nás bude viac ako 10, resp. 12. Dobre, kolegovia? Ja som chcel dať procedurálny návrh, ktorý mi nebol umožnený. Chvalabohu za kamery, na tých kamerách to bude, pán Kolesík. Pán predseda parlamentu, pozor, to nepovedal Jožko Mrkvička z Ďarmot, predseda parlamentu povedal inému poslancovi, že nemám právo na nič. Dobre? To bude na zázname. V tom procedurálnom som chcel povedať, že ja neviem, koľko bude trvať rozprava, že je dosť možné, že nebude ukončená tá rozprava a môžte hlasovať. Neumožnili ste mi to. Vážení občania, teraz už hovorím občanom, vám to nemá význam, je ukončená rozprava k návrhu k ústavnému zákonu, ktorý vás ochráni, tak to je predstavené, ktorý vás ochráni a zabráni neviem čomu všetkému, môžme o tom hlasovať. Problém však je, že nemáme s kým. Je piatok poobede a poslanci SMER-u tu nie sú. Je piatok poobede, pol jednej, majú tu zopár, zopár poslancov SMER-u, ostatní sa poflakujú. Za tých 3-tisíc euro, vážení kolegovia, za tých 3-tisíc euro by ste mohli mať aspoň toľko slušnosti v sebe, že by ste pri zákone, o ktorom máte hlasovať, ktorým je ústava, sedeli na zadku tam, kde vás za to platia, vážení. Pravda je taká a ľudia ju konečne vidia. Pravda je taká, že o ústave sa nebude hlasovať preto, že nie sú tu poslanci SMER-u. To je celé. Je piatok a poslanci SMER-u už nerobia. Nerobia. Na rozdiel od 90 % občanov tejto krajiny, ktorí ešte v piatok o pol jednej, jasné, že zarezávajú a za ďaleko menej peňazí, učitelia, sestričky, každý, požiarnici, každý jeden za ďaleko menej ako SMER.
Kuffa, Štefan, poslanec NR SR (2015-04-15):
Žiaľ, dnes žijeme naozaj tú dobu, že z našich pacientov sú neraz nielen ako klienti, ale veľakrát sú rukojemníci, sám som toho bol svedkom neraz, nie dva razy. Keď zaznievajú aj kritické slová ku zdravotníctvu, aj možno moje teraz, tak ja nesmerujem to tak voči pánu ministrovi, ani tuná voči pánu kolegovi, ale sme tu na to, aby to zdravotníctvo naozaj bolo podľa možnosti čo lepšie a je tu čo vylepšovať. Tu keď mám ten transparent pred sebou a keď sa pozerám na tú žilinskú nemocnicu a tie zábery tuná, myslím si, že to je veľmi zlá vizitka nášho zdravotníctva, naozaj to je, vyzerá to skoro ako nejaká zrúcanina alebo nejaké búranisko. Na rozdiel od Fakultnej nemocnice v Nitre, bol som tam, tak bol som v takom novom pavilóne, bolo to veľmi krásne, ale ono predovšetkým je tá starostlivosť, ktorá by tuná mala byť zameraná na pacienta. To nie sú len priestory, to nie sú len financie, ale to je predovšetkým tá starostlivosť, ktorá tuná má byť, a to je aj systém vzdelávania, ktorý tuná chýba. Vyjadrím sa k tým poplatkom, viac nestihnem nejak asi tak reagovať. Súhlasím s tým, že veľakrát tie poplatky boli tak nezmyselné, sa platilo za televízor, za klímu alebo možno aj za to, že už ten lekár otvoril to okno. Avšak nesúhlasím s tým, že sa zrušilo to prednostné, teda zaplatenie si ošetrenia. Pretože dôchodcovia, tak ako si to, pán kolega, spomenul, áno, oni mali ten svoj pohľad. Ale ja takto by som teraz, možno tých dôchodcov si trošku popudím proti sebe, ale oni majú kapitál času. Oni majú ten čas, ale sú ľudia v produktívnom veku, ktorým práve tento kapitál chýba, ale majú peniaze, teda si zaplatí to prednostné vyšetrenie a ošetrenie... (Prerušenie vystúpenia časomerom.)
Galko, Ľubomír, poslanec NR SR (2023-12-19):
Ja nemám, to bol omyl.
Žiga, Peter, podpredseda NR SR (2024-01-12):
Dobré ráno, kolegyne, kolegovia. Vážené panie poslankyne, vážení páni poslanci, otváram šestnásty rokovací deň 6. schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali nasledovní poslanci: pán poslanec Čellár, Dubéci, Hlina, Kosová, Ledecký, Majerský, jeden Majerský, druhý, Sokol, Šmilňák a pani poslankyňa Turčanová. Z dôvodu práceneschopnosti požiadali poslanci Mikloško, Vaľová a pani poslankyňa Záborská. Po odhlasovanej zmene programu pristúpime k druhému čítaniu o zákone z 20. decembra 2023, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, vrátené prezidentkou Slovenskej republiky na opätovné prerokovanie Národnou radou. Materiál je uvedený ako tlač 125. Dávam slovo spoločnému spravodajcovi z výboru pre verejnú správu a regionálny rozvoj poslancovi Romanovi Malatincovi a prosím ho, aby informoval Národnú radu o výsledku prerokovania vráteného zákona vo výboroch. Nech sa páči, pán spravodajca. (Rokovanie o zákone z 20. decembra 2023, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 125.)
Pellegrini, Peter, predseda NR SR (2014-11-26):
Hlasujeme o bode 10 spoločnej správy. (Hlasovanie.) prítomných 141 poslancov, za hlasoval 1, proti 78, zdržalo sa 62. Ani tento bod spoločnej správy sme neschválili.
B. Bugár, podpredseda NR SR: (2004-01-22):
Otváram všeobecnú rozpravu o tomto bode programu a pýtam sa, či sa hlási niekto do rozpravy ústne. Ako jediná pani poslankyňa Tóthová. Končím možnosť sa prihlásiť ústne do rozpravy. Pani poslankyňa, máte slovo.
P. Paška, predseda NR SR: (2009-06-24):
Návrh sme schválili.
Kovačócy, Marián, poslanec NR SR (2013-10-29):
Teraz, prosím, dajte hlasovať o druhom pozmeňujúcom návrhu pána poslanca Drobu, ten sa týka jazdy na červenú pri odbočovaní vpravo.
Mesterová, Zuzana, poslankyňa NR SR (2024-01-19):
Ďakujem pekne za slovo, pán predsedajúci. Navrhujem, aby Národná rada rozhodla, že zákaz telefonovať v pléne počas rokovania platí aj pre prítomných predstaviteľov vlády z dôvodu opakovaného porušovania tohto zákazu ministrami vlády, čím rušia priebeh rokovania. Pán Blanár tu telefonoval počas toho, ako tu vy pre... ako, ako tu vystupovali poslanci a poslankyne, tak len aby sme si uistili, že to platí aj pre vládu, nielen pre nás. Ďakujem.
Pavol Paška, predseda NR SR (2013-03-19):
(Hlasovanie.) 138 prítomných, 79 za, 21 proti, 38 sa zdržalo. Návrh sme schválili a postúpili do druhého čítania.
Marcinková, Vladimíra, poslankyňa NR SR (2022-02-02):
Pán predsedajúci, ďakujem za slovo. Touto novelou sa snažíme vylepšiť, sprecizovať zákon č. 315/2001 Z. z. o hasičskom a záchrannom zbore v znení neskorších predpisov, a to z toho dôvodu, že prvotný zámer súčasného znenia bol určite dobrý a snažil sa ženám pomáhať, keďže zakotvil, že príslušníčka hasičského zboru, ktorá má dieťa mladšie ako 3 roky, nemôže vykonávať prácu v noci, služobnú pohotovosť, rovnako tak prácu na základný čas služby, ale v praxi takáto právna úprava spôsobovala prekážky a o tých by som rada povedala už v rozprave, preto sa obmedzím len na zmenu, ktorú prinášame, a tá hovorí o tom, že obmedzenie, teda absolútne vylúčenie práce v noci prichádza do úvahy len u tých príslušníčiek hasičského zboru, ktoré majú dieťa mladšie ako 1 rok, a ak majú dieťa medzi jedným a tretím rokom, tam sa vyžaduje ich písomný súhlas s prácou v noci alebo s prácou nad základný čas služby, ale dáme im tú možnosť pracovať v noci, ak si túto možnosť zvolia. Ako som povedala, uchádzam sa o slovo v rozprave. Ďakujem.
Lehotský, Tomáš, poslanec NR SR (2020-05-12):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali ihneď. Prosím, dajte o mojom návrhu, vážený pán podpredseda, hlasovať. Ďakujem.
Mazúrová, Viera, poslankyňa NR SR (2012-04-04):
Sľubujem. (Potlesk.)
J. Rusnák, poslanec: (2004-09-09):
Čiže Národná rada Slovenskej republiky uznesením č. 1010 zo 17. júna 2004 pridelila vládny návrh zákona, ktorým sa mení a dopĺňa zákon Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov a o zmene a doplnení niektorých zákonov (tlač 705), na prerokovanie v druhom čítaní vo výboroch do 27. augusta a v gestorskom výbore do 3. septembra 2004: ústavnoprávnemu výboru, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre obranu a bezpečnosť. Ako gestorský výbor určila Výbor Národnej rady Slovenskej republiky pre hospodárstvo, privatizáciu a podnikanie na prerokovanie a schválenie spoločnej správy výborov. Iné výbory Národnej rady Slovenskej republiky návrh zákona neprerokovali. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanoviská k predmetnému návrhu zákona podľa § 75 ods. 2 rokovacieho poriadku. V časti III máte uvedené uznesenia a stanoviská jednotlivých výborov, v časti IV sú zdôvodnenia k pozmeňujúcim návrhom s odporúčaniami gestorského výboru, ktorých je pomerne dosť, presne 28, 27, 27. Výbor Národnej rady Slovenskej republiky pre hospodárstvo, privatizáciu a podnikanie ako gestorský výbor podľa § 79 ods. 4 písm. e) rokovacieho poriadku odporúča Národnej rade Slovenskej republiky o bodoch 1 až 9, 11 až 27 hlasovať spoločne s odporúčaním schváliť a o bode 10 hlasovať s odporúčaním neschváliť. Samozrejme, že výbor ma poveril povereniami, ktoré vyplývajú pre to, aby návrh mohol postúpiť do tretieho čítania. Poprosím vás, aby ste otvorili rozpravu, pán predsedajúci.
Vaľová, Jana, poslankyňa NR SR (2024-05-14):
Pán poslanec, veľmi zle čítate zákon, alebo ho nečítate, lebo hovoríte, že to je kvôli jednej firme. Zákon sa nikdy nedá urobiť na jeden subjekt, ale dá sa urobiť na podnikateľov, ktorí zneužívajú podnikateľské prostredie. Teraz vás považujem za lobistu tejto firmy CHEMES, pretože vy ste povedali o jednej firme, ste ich ťažký lobista, nehnevajte sa na mňa. A už keď hovoríte o tej firme a poviem ako príklad, lebo som z tohto mesta, ale najprv poviem, že zákon čítam ako bič na nepoctivých podnikateľov, nikde sa nepíše o jednej firme. Ak podnikateľ si neplní svoje finančné povinnosti, ak neplatí, a poviem, už keď hovoríte o Humennom, príklad, 22 miliónov VS-ke... nekývte na mňa rukou, teraz rozprávam, nerozprávajte na mňa, budete mať faktickú poznámku. Považujem vás za lobistu týmto dňom tejto firmy, ktorá robí neskutočné problémy, neskutočné miliónové straty, neplatí štátu, 20 miliónov neplatí VS, vyhráža sa občanom, že ich vypne, je to strategický podnik, nespráva sa korektne. A to nie je jeden rok, to sú desaťročia a teraz likviduje firmu, všetko prenesie do inej firmy, čiže 30 miliónov vo vzduchu aj pre štát, aj pre mestá, ďalším firmám dlhuje šesť miliónov, lebo ÚRSO mu znížilo cenu, čiže všetko je vo vzduchu, a on si prehodí všetko do inej firmy, toto nikto nezaplatí 30 miliónov alebo 40, a on si vzal novú licenciu. No, kývete s hlavou, a práve tento zákon o tom hovorí, že ak takíto podnikatelia budú existovať, ktorí jednoducho nebudú plniť svoje finančné veci a dajú firmu do konkurzu a potom z konkurzu zase premenujú firmu a budú chcieť nové licencie a budú chcieť ďalej klamať ľudí a podnikať, tak takýto zákon im šliapne na pätu. Ja zase poviem, že, pani ministerka, klobúk dole, je to odvážny zákon, pretože jasne, že títo nepoctiví podnikatelia, ktorí majú lietadlá, majú v Ríme a všade, a kade-tade majú byty, domy. Proste áno, má súkromné lietadlo tento pán. Majú lietadlá a podobne a neplatia milióny a občania platia nehorázne ceny. Toto je odvážny zákon, ktorý by mal týmto podnikateľom urobiť... (Prerušenie vystúpenia časomerom.)
F. Devínsky, poslanec: (2008-05-21):
Veľmi správne si myslím, že pán minister teraz zareagoval veľmi dobre. A keď pán minister hovorí, že málo z podnikateľského sektora ide z prostriedkov do výskumu, no tak, pán minister, to nie je tak, že to budeme riešiť, že zo štátneho rozpočtu budeme dávať, z dotácií budeme dávať do podnikateľského sektora a ten si potom za zlomkovú čiastku objedná na vysokých školách riešenie svojho výskumu. To predsa takto nefunguje. Takto to bolo v minulosti a ukázalo sa, že to je nesmierne drahé a že je to nesmierne neefektívne. Veľmi pozorne som počúval, pán minister, čo si hovoril a povedal si, že individuálne podávanie projektov. Tak individuálne podávanie projektov existuje. Veď máme VEGU, máme APVV a individuálne podávajú profesori, docenti a zodpovední riešitelia  svoje žiadosti na financovanie svojho výskumu. Európske projekty, veď to je všetko individuálna záležitosť. Jasne som povedal, že toto už títo ľudia jednoducho nebudú môcť urobiť. Úlohou vysokoškolského učiteľa je podľa vysokoškolského zákona robiť výskum. Prikazuje mu to vysokoškolský zákon. Ale ako bude robiť výskum, pán minister, keď sa nebude môcť uchádzať o svoju podporu zdrojov povedzme z APVV? Dnes predsa APVV a VEGA podpisujú kontrakty s jednotlivými ľuďmi a zvykneš hovoriť, že oni nerobia účtovníctvo, no tak, robí to za nich fakulta. A za to, že to robí na fakulte si strháva fakulta alebo vysoká škola isté percento z tohto grantu, čo sa volá  overhead a všade je to takto na svete. Teda chcem sa opýtať, ako budú vysokoškolskí učitelia a výskumní zamestnanci môcť robiť vedu, keď sa nebudú môcť uchádzať o peniaze? Chcem sa teda opýtať, že či je to teda naozaj tak, že či sa vraciame k sovietskemu modelu, že vysoké školy učia a všetci ostatní skúmajú. Ale potom treba zmeniť aj vysokoškolský zákon a povedať, že nie je povinnosťou vysokoškolských učiteľov, aby robili výskum. To je niečo také absurdné v dnešnom globalizovanom svete a v Európskej únii a vo svete vôbec, že to jednoducho, ja si myslím, že tento parlament naozaj nemôže schváliť. Lebo keď sa nad tým zamyslíme, tak povieme, že vysokoškolskí učitelia žiadnu vedu, žiaden výskum nemajú robiť. Ja som presvedčený, pán minister, lebo ty si vysokoškolský učiteľ a ty tiež musíš robiť vedu, že toto si naozaj nemyslel vážne a že ti to tam vpašovali nejakí úradníci, ktorí zase majú problém s tým, aby tu existovalo nejaké slobodné prostredie, v ktorom sa môžem uchádzať o vedu a výskum a môžem robiť svoje výskumné projekty. Takže, pán minister, ja si myslím, že tie moje pozmeňujúce návrhy by si naozaj mohol podporiť. Ďakujem pekne.
M. Hort, podpredseda NR SR: (2009-09-10):
A ešte v záverečnom slove sa vyjadrí pani poslankyňa Klára Sárközy ako spravodajkyňa, nech sa páči.
Ďuriš Nicholsonová, Lucia, podpredsedníčka NR SR (2018-05-29):
S reakciou, pán poslanec Mizík.
Ďuriš Nicholsonová, Lucia, podpredsedníčka NR SR (2019-02-05):
Pán poslanec Baláž.
Pellegrini, Peter, predseda NR SR (2024-02-08):
Pán poslanec Dubéci.
Drdul, Dominik, poslanec NR SR (2020-11-04):
Pán podpredseda, je to presne tak, ako hovoríš, mne k tomu napadá len jedna vec. Paradox demokracie spočíva v tom, že demokratická spoločnosť plná tolerantných ľudí nemôže tolerovať netolerantných ľudí. Ďakujem. (Reakcie z pléna.)
Košútová, Magda, poslankyňa NR SR (2013-05-21):
Ďakujem pekne. Pán predseda, dajte, prosím, hlasovať o bode číslo 4 z informácie.
B. Bugár, podpredseda NR SR: (2006-02-03):
Prosím teraz povereného člena výboru pre európske záležitosti pána poslanca Jozefa Heribana, aby podal informáciu o výsledkoch prerokovania týchto dvoch materiálov vo výbore. Nech sa páči. J. Heriban, poslanec: Ďakujem, pán predsedajúci. Vážené kolegyne, vážení kolegovia, dovoľte mi na základe rozhodnutia Národnej rady o zlúčení rozpravy predniesť z poverenia Výboru Národnej rady Slovenskej republiky pre európske záležitosti informáciu o prerokovaní materiálov, ktorými sú návrh informácie pre Národnú radu: Legislatívny a pracovný program Európskej komisie na rok 2006 a o priority z neho vyplývajúce pre Slovenskú republiku (tlač 1423) a návrh Monitoringu vývoja stanovísk Slovenskej republiky k návrhom právnych aktov Európskej únie (tlač 1424). Obidva materiály boli pridelené na prerokovanie Výboru Národnej rady Slovenskej republiky pre európske záležitosti rozhodnutím predsedu Národnej rady č. 1443. Výbor pre európske záležitosti venoval veľkú pozornosť najmä materiálu, ktorým je návrh informácie pre Národnú radu: Legislatívny a pracovný program Európskej komisie na rok 2006 a priority z neho vyplývajúce pre Slovenskú republiku. Mal na to dva dôvody. Prvým dôvodom je, že prerokovanie tohto materiálu nielen v našom parlamente, ale aj v národných parlamentoch všetkých ďalších členských krajín Európskej únie je výsledkom snáh posilniť európsku úlohu národných parlamentov. Vyjadrením tejto dimenzie jej rokovania bola aj účasť komisára Európskej komisie Jána Figeľa na rokovaní výboru. Zaradenie materiálu do programu schôdze Národnej rady je odôvodnené aj tým, že informácia vlády o tom,  ktoré návrhy Európskej komisie považuje z hľadiska Slovenskej republiky za prioritné, umožňuje lepšie plánovanie činnosti nielen výboru pre európske záležitosti, ale aj ostatných výborov podieľajúcich sa na kontrole aktivít vlády Slovenskej republiky v inštitúciách Európskej únie. Pre výkon tejto kontrolnej činnosti regulovanej ústavným zákonom č. 397/2004 Z. z. o spolupráci Národnej rady a vlády v záležitostiach Európskej únie a rokovacím poriadkom je dobrým podkladovým materiálom aj prehľad o vývoji stanovísk Slovenskej republiky k návrhom právnych aktov Európskej únie obsiahnutých v tlači 1424. Výbor pre európske záležitosti predmetné materiály prerokoval na svojej 34. schôdzi 20. januára 2006 a uzneseniami č. 169 a č. 177 ich zobral na vedomie a odporúčal aj Národnej rade vziať ich na vedomie. Návrhy uznesení máte k dispozícii v písomnej forme ako súčasť tlačí 1423a a 1424a. Po ukončení rozpravy o nich budeme, samozrejme, potom hlasovať. Ďakujem.
Jurinová, Erika, podpredsedníčka NR SR (2013-10-17):
Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 475/2005 Z. z. o výkone trestu odňatia slobody a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 655, spoločná správa výborov má tlač 655a. Opäť dávam slovo pánovi ministrovi Borecovi, aby predniesol návrh zákona.
Baška, Jaroslav, poslanec NR SR (2024-09-17):
Ďakujem za slovo. Vážený pán predsedajúci, vážený pán minister, vážené poslankyne, poslanci, dovoľte mi predložiť jeden pozmeňujúci a doplňujúci návrh. Vôbec nie je taký dlhý, ako predpokladá pani poslankyňa Stohlová, je to na jednu stranu a dovoľte mi najskôr prečítať zdôvodnenie tohto pozmeňujúceho návrhu, ktorý je dohodou medzi ministerstvom životného prostredia a ministerstvom dopravy, ale aj Európskou komisiou. A to odôvodnenie je nasledovné. Pozmeňujúci a doplňujúci návrh súvisí s implementáciou záväzkov vyplývajúcich z plánu obnovy v súvislosti s reformou krajinného plánovania. V roku 2022 bol schválený nový zákon o územnom plánovaní, ktorý nadobudol účinnosť 1. apríla 2024. Čiže len prednedávnom. A týmto zákonom sa rozšírila implementácia dohovoru o ochrane krajiny, ktorý pre Slovenskú republiku nadobudol platnosť 1. decembra 2025. Zozáväznilo sa rozhodnutie z procesu posudzovania vplyvov územnoplánovacej dokumentácie ako strategického dokumentu, tzv. SEA. Zákonom o územnom plánovaní sa podarilo zabezpečiť systémový nástroj na explicitnú integráciu naplnenia požiadaviek na ochranu, obnovu a tvorbu krajiny do procesov územného plánovania. Pôvodne navrhovaný osobitný systém krajinného plánovania by tak bol nekoncepčným a duplicitným systémom, ktorý by vyžadoval personálne aj finančné kapacity, avšak bez pridanej hodnoty. Návrhom sa posilňuje úloha obstarávateľov územnoplánovacej dokumentácie na úrovni štátu a teda aj samosprávnych krajov zabezpečiť pred obstaraním samotnej územnoplánovacej dokumentácie... (Prerušenie vystúpenia predsedajúcim.)
Krajkovič, Mikuláš, poslanec NR SR (2017-11-28):
Ďakujem pekne za slovo. V rozprave vystúpil jeden pán poslanec, pán poslanec Martin Fecko. Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blanár, Juraj, poslanec NR SR (2016-09-20):
Vážený pán poslanec Kotleba, viackrát ste vo svojom vystúpení spomenuli slovné spojenie „ako jediný kraj“. Nie celkom sa mi páči toto spojenie, pretože ak máte na mysli nejaký konkrétny iný kraj, že niečo robí iné nekalé, tak to pomenujte. Žilinský samosprávny kraj rovnako súťažil posypovú soľ a vysúťažili sme ceny, ktoré sú takmer rovnaké, ako komoditná burza, cez ktorú ste vy nakupovali. A vždy sme spolupracovali v prípade, keď sa jednalo o nejaké podozrenia aj s orgánmi činnými v trestnom konaní. Preto nie je to celkom korektné z vašej strany, že to takto komentujete. Ak máte nejaký konkrétny kraj, ktorý urobil niečo zlé a naozaj sa do niečoho zapojil, povedzme nekalého, tak to pomenujte, lebo takto to vyzerá tak, ako keby Banskobystrický kraj bol jediný najčistejší ako ľalia na celom Slovensku, čo si myslím, že určite nie je celkom pravda, a vôbec nemám na mysli niečo, čo by som vám mohol teraz konkrétne vytknúť. Čiže pomenujte, ak je nejaký problém, ale nestavajte to do pozície takej, akú ste tu povedali teraz.
Kollár, Boris, poslanec NR SR (2019-06-19):
Pán kolega, ja vám chcem poďakovať, lebo naozaj je z vás cítiť, že ten les máte radi. Ja by som chcel ale upozorniť na to, že teraz tunák prebieha taká skrytá vojna medzi ochranármi a medzi lesákmi. Ja som sa stretol v minulosti, v blízkej minulosti s predsedami deväťdesiatich urbárov. A keď som vypočul ich názory a ich problémy, čo sa deje teraz na poli ochrany prírody, akým spôsobom sú im zasahované do ich práv, ako nevedia pomaly uživiť rodiny, lebo im títo ochranári až, až, až, až nezákonne zasahujú do ich činnosti, ja viem, že teraz tu máme dva póly. Máme tu ochranu a máme tunák, máme tunák lesákov. Ale tí lesáci sú tunák stáročia. Stáročia rovnakým spôsobom obhospodarujú les. Jasne, keď vedia, že je napadnutý lykožrút, treba do troch dní to zlikvidovať a nie do nejakých deviatich alebo desiatich. To už je neskoro, pani ministerka. To znamená, že tunák je strašne veľa pripomienok zo strany týchto ľudí, ľudí práce, ktorí pracujú v tom lese, ktorí tunák stáročia a stáročia generácie za generáciou sa o tie lesy starali. Tie lesy tu máme preto, lebo sa o to niekto asi staral. Nie preto, že tunák SMER prišiel alebo SNS. Preto tuná máme tie lesy. A tí ľudia vedia veľmi zodpovedne, čo musia robiť a nemusí im to teraz niekto dôjsť povedať, že teraz nesmieš zasiahnuť do toho a teraz sa pozerať, jak ti tie chrobáky tam všetko zožerú. Čiže ja som v tomto prípade absolútne na strane týchto ľudí práce, ktorí naozaj v tom lese robia, cítia. Oni si ho nechcú zničiť, ani ho vyklčovať, ani ho nejakým spôsobom zničiť. Ale tunák už začíname mať také problémy, že máme tuná zelené výpalníctvo. Však mi tí ľudia tam rozprávali, čo sa tam dialo, koľko percent, koľko tisíc euro pýtajú za povolenie napríklad tých kalamitných ťažieb. Normálne vypaľujú tí ochranári. To znamená, že tunák prebieha jedna skrytá vojna a cez to všetko sa teraz pod nejakým tlakom tunák pripravujú dve novely, ktoré keď, aj tá o ochrane aj teraz o týchto lesoch, a musím povedať, že... (Prerušenie vystúpenia časomerom.)
Puci Róbert, Martin, poslanec NR SR (2017-12-08):
Ďakujem pekne. V rozprave nevystúpil žiaden poslanec, preto, prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Číž, podpredseda NR SR: (2007-03-22):
Takže, vážené kolegyne, kolegovia, poprosím, aby sme teda urobili potrebné presuny, lebo budeme pokračovať druhým čítaním o vládnom návrhu zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov . Tento vládny návrh ste dostali pred prvým čítaním ako tlač 173 a spoločnú správu výborov máte ako tlač 173a. Poprosím pána ministra hospodárstva, pána Ľubomíra Jahnátka, aby tento vládny návrh zákona odôvodnil.
M. Číž, podpredseda NR SR: (2009-02-05):
Pýtam sa pani navrhovateľky, už avizovala, máte slovo, pani navrhovateľka.
Danko, Andrej, predseda NR SR (2018-11-29):
Prosím, ak sa dá vynulovať, aby bolo celý čas na hlasovanie a pre istotu, lebo ešte aj to napadne niekto. Ďakujem. Ešte raz, páni poslanci, prosím, prezentujme sa a hlasujeme. (Hlasovanie.) Prítomných 142 poslancov, za 90, proti 15, zdržalo sa 31, nehlasovali 6. (Potlesk.) Konštatujem, že Národná rada schválila navrhované uznesenie. Teraz prosím spoločného spravodajcu, predsedu výboru pre zdravotníctvo poslanca Štefana Zelníka, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, tlač 1139, bod 14 schváleného programu. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 1139.)
Bugár, Béla, podpredseda NR SR (2019-10-23):
Vyhlasujem rozpravu o tomto bode programu za skončenú. Chce sa vyjadriť v rozprave spravodajca? (Reakcia spravodajcu.) Ďakujem. Prerušujem rokovanie o tomto bode programu. Budeme pokračovať prvým čítaním o návrhu poslanca Karola Galeka na vydanie zákona, ktorým sa dopĺňa zákon č. 250/2012 o regulácii v sieťových odvetviach (tlač 1721). Pán poslanec, nech sa páči, môžte odôvodniť návrh vášho zákona. (Rokovanie o návrhu poslanca Národnej rady Slovenskej republiky Karola Galeka na vydanie zákona, ktorým sa dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 1721.)